בודפשט היא עיר הבירה של הונגריה, מדינה במרכז אירופה. בודפשט היא המרכז הפוליטי, המסחרי, התרבותי, הכלכלי והתעשייתי של הונגריה, ומתגוררים בה כשני מיליון תושבים. העיר יושבת על גדות נהר הדנובה בצפון-מרכז הונגריה.
בודפשט מורכבת משלוש ערים שונות שאוחדו יחד בשנת 1873: בודה, אובודה ופשט. החלקים העיקריים של בודפשט הם "בודה" ו-"פשט", שכל אחד מהם נמצא בגדה אחר של הדנובה, והם מחוברים על ידי גשרים. בין החלקים אפשר למצוא את האי הירוק והתיירותי מרגיט.
"פשט" הוא החלק התיירותי ביותר של העיר, ובו 16 רובעים. "בודה" הוא החלק הירוק יותר של העיר, ובו תמצאו גבעות, כמו גבעת גלרט, מסלולי טבע ומצודות מרהיבות המשקיפות אל העיר והנהר.